**CONCURSUL „Pe urmele lui Eminescu”**

**Decembrie 2023**

 Clasa a VIII-a

I

Ah, cuvintele, tristele,

ele curg în ele însele,

deşi sensul lor este static (...)

II

Prima literă a oricărui cuvânt

se află-n trecut, -

ultima literă - de asemeni,

Numai trupul cuvântului

e în prezent (...)

III

Cuvintele - tristele

jumătate Timp - jumătate lucruri,

atât de multe încât

nelămuresc timpul,

atât de timp

încât adumbresc lucrurile.

Cuvintele

peşti abisali,

numai sub stratul de lucruri există.

IV

Cuvintele - tristele,

numai dacă se lovesc de ceva,

numai dacă le apasă ceva

există.

Cuvintele

nu au loc decât în centrul lucrurilor... (...)

*Împotriva cuvintelor - Nichita Stănescu*

**Cerință:**

 Scrie un text narativ , de cel puțin 250 de cuvinte, cu titlul: *Cuvintele: jumătate Timp-jumătate lucruri*, în care să utilizezi două figuri de stil identificate în textul-suport, subliniindu-le. Vei include o secvență descriptivă, de minimum 60 de cuvinte și o secvență argumentativă, de minimum 30 de cuvinte pornind de la ideea că un cuvânt rostit cu înțelepciune poate înălța omul.